संकुचित और लजित हो कर उत्तर दिया "आज्ञा-पालन" । सेना-नायक ने उसकी वीरता का सम्मान करते हुए कहा- "तुमने मेरी शा भंग करके उससे बढ़ कर शत्रु खड़ा किया जिसे तुमने मारा, तुमने नियमभंग और व्यवस्थाविरोध का सूत्रपात किया" ।
अस्तु, यह समझ रखना चाहिए कि वीरत्व के लिये स्वार्थत्याग के अतिरिक्त आज्ञापालन की भी आवश्यकता है। सब गुणों में से यही एक ऐसा गुण है जिसका संपादन करना नव-युवकों को बहुत ज़हर लगता है। हम लोगों में मनमानी करने की इच्छा स्वाभाविक होती है और हम समझते हैं कि जो हम करते हैं वह सब से अच्छा है । जहाँ हमने थोड़ी बहुत जानकारी प्राप्त की हम अपने को और लोगों से बढ़ कर समझने लगते हैं और अभिमान के मद में चूर इतराए फिरते हैं। हमारा यह मोह बहुत दिनों तक प्रायः नहीं रहता और जिस समय यह दूर होता है हमें अपने ऊपर बड़ा दुःख होता है । अतः हमें पहले ही से यह समझ रखना चाहिए कि जो फूल तोड़ना चाहता है उसे पहले काँटे मिलते हैं, जो हुक्म चलाना चाहता है उसे पहले हुक्म मानने का अभ्यास करना पड़ता है। बड़ों के आदेश
का जो बहुत से नवयुवक विरोध करते हैं उसका आधार बहुत तुच्छ होता है और अंत में उन्हें हार माननी पड़ती है। जैसे कि नीति और धर्म में वैसेही विज्ञान और कला कौशल में बुद्धिमानी की बात यही है कि पहले हम धीर, जिज्ञासु और विनीत विद्यार्थी के रूप में संतोष के साथ काम करें, फिर ज्ञान और अनुभव का संचय करके निश्चित बातों में शंका करने तथा ठीक न जँचनेवाले सिद्धांतों का तिरस्कार करने का अधिकार प्राप्त करें। जिस स्वाधीनता का मैंने ऊपर उल्लेख किया है उससे इस उचित और युक्तिसंगत अधीनता का कुछ विरोध नहीं है। जो सिपाही आज्ञा-भंग करता है उसे लोग स्वाधीन नहीं कहते, बाग्री कहते हैं। प्रतिष्ठित नियम और मर्यादा क